Sekolah Kebangsaan Desa Temu Jodoh

Sekolah Kebangsaan Desa Temu Jodoh atau nama ringkasnya SK Desa Temu Jodoh, merupakan sebuah Sekolah kebangsaan yang terletak di Km 6, Jalan Yong Peng,.

Pada 2009, Sekolah Kebangsaan Desa Temu Jodoh memiliki 173 pelajar lelaki dan 146 pelajar perempuan, menjadikan jumlah keseluruhan murid seramai 319 orang. Ia mempunyai seramai 31 orang guru.2009

Sejarah 
Permohonan untuk mewujudkan SK Desa Temu Jodoh telah diutarakan dalam bulan Februari tahun 1986. Ini adalah kerana sebahagian besar murid yang bersekolah di SK Seri Bali tinggal jauh dari sekolah itu. Begitu juga dengan anak – anak peneroka Desa Temu Jodoh iaitu penempatan Kampung Hj. Kamisan, Kampung Sungai Lenek, Kampung Sri Gajah, Ladang Sungai Gerchang 2, Ladang Simpang Kiri, Ladang Chaah, Ladang Lian Hup, Kampung Sungai Berlian dan Rumah Awam Fasa 1.
DAHULU

Setelah semua masalah, sokongan, desakan dan kesulitan dikenal pasti, maka pihak Kementerian Pendidikan telah bersetuju untuk membina sekolah ini pada pertengahan tahun 1988 di Kilometer 6, Jalan Yong Peng, Chaah. Di awal tahun 1989 murid yang datang dari Desa Temu Jodoh, Kampung Hj. Kamisan, Kampung Sungai Lenek, Kampung Sri Gajah, Ladang Sungai Gerchang 2, Ladang Simpang Kiri, Ladang Chaah, Ladang Lian Hup, Kampung Sungai Berlian dan Rumah Awam Fasa 1 dikenal pasti dan diasingkan.

Pada awal bulan April 1990 bangunan telah siap dibina dan segala keperluan sekolah seperti kerusi, meja, almari dan sebagainya mula dibekalkan. Namun begitu ianya masih lagi dibawah pengawasan dan pengelolaan guru besar SK Seri Bali, Chaah hinggalah sesi persekolahan bermula pada 3 Jun 1990.  

Pada 1 Mei 1990 guru besar SK Desa Temu Jodoh yang pertama telah dilantik iaitu En. Sulaiman B. Hj. Man. Beliau merupakan bekas guru besar SK Seri Bekok, Labis. Pada 28 Mei 1990 mesyuarat guru kali pertama telah diadakan. Begitu juga dengan majlis tahlil dan bacaan doa selamat telah diadakan pada 1 Jun 1990. Tuan Hj. Zakaria B. Ibrahim yang pada ketika itu menjadi Penolong Pegawai Pendidikan Daerah Rendah telah sempat menghadirkan   diri di majlis tersebut. Sesi persekolahan telah dimulakan pada 3 Jun 1990 iaitu pada hari Ahad.

Pencapaian 

 Alamat
Sekolah Kebangsaan Desa Temu Jodoh
Km 6, Jalan Yong Peng, 
85400, Chaah
Johor, Malaysia
Telefon =  6079263700
Fax       = 6079263700

 Pautan luar 



Desa Temu Jodoh
Desa Temu Jodoh